**Az 5G építésügyi vonatkozásai
Karl Károly, NMHH**

Az 5G-t sokan, mint mobil kommunikációs technológiát emlegetik, de ez az egyszerűsítés erősen félrevezető.

„A következő évtizedben a digitális gazdaság és társadalom egyik legfontosabb építő köve a hírközlési rendszerek ötödik generációja, az 5G lesz.” (Európai Bizottság honlapja, „Towards 5G”)

„...Készül az 5G Stratégia korszerűsítése és a Gigabit Hungary Stratégia, és ezt még októberben a kormány tárgyalni fogja. Remélhetőleg elfogadásra kerül, és ezek meghatározzák az elkövetkező feladatokat. Az 5G Stratégiát és a Gigabit Stratégiát egyben kell kezelni, mert valószínűleg egy, mindent kiszolgáló optikai hálózat fog épülni…” (dr. Kelemen Csaba ITM főosztályvezető, SZIP fejlesztések aktuális kérdései című előadása, Siófok 2019. október)

„az „ultra sűrű” hálózatok állomássűrűsége elérheti a 90 állomás/km2-t…”(Dr. Kis Gergely Az 5G tétje című előadása, 2019. október)

Mi az 5G hálózatok létesítésének három szűkös erőforrása? Nem (csak) a pénz, pénz, pénz!

Miben más a hálózat, ha 5G? Miként befolyásolhatja az építmények építését, üzemeltetését, használatát és az ágazati építésügyért felelős hatóság munkáját az 5G hálózatok létesítése? Valóban minden szolgáltató egy közös hálózatot fog használni? Mi köze az FWA-nak az 5G-hez? Számtalan izgalmas kérdés, amelyekre együtt keressük a választ.